ഏഷ്യൻ ഗെയിംസിൽ ഇന്ത്യക്ക് വീണ്ടും വെള്ളി . വനിതകളുടെ അമ്പെയ്ത്ത് കോമ്പൌട്ട് മത്സരത്തിലാണ് ഇന്ത്യൻ ടീം വെള്ളി നേടിയത് . കൊറിയയോട് ഫൈനലിൽ തോറ്റതോടെയാണ് ഇന്ത്യ വെള്ളി നേടിയത് . കൊറിയ 231 പോയിന്റ് നേടിയപ്പോൾ ഇന്ത്യക്ക് 228 പോയിന്റാണ് നേടാൻ സാധിച്ചത് . ആദ്യ സെറ്റിൽ ഇന്ത്യ 59 പോയിന്റ് നേടി . കൊറിയ 57 . രണ്ടാം സെറ്റിൽ കൊറിയ 58 പോയിന്റ് നേടിയപ്പോൾ ഇന്ത്യക്ക് 56 പോയിന്റ് . മൂന്നാം സെറ്റിൽ ഇരുവർക്കും 58 പോയിന്റ് വീതം . അവസാന സെറ്റിൽ കൊറിയ 58 പോയിന്റ് സ്വന്തമാക്കിയപ്പോൽ ഇന്ത്യക്ക് 55 പോയിന്റ് മാത്രമാണ് നേടാൻ സാധിച്ചത് .